קול קורא להגשת תמיכה בסניפים ירוקים בתנועות הנוער 2016-2017

בחמש השנים האחרונות, פותחה והתפתחה תוכנית "הסניפים הירוקים בתנועות הנוער" בהמשך לעבודה המקצועית והמקדמת את העיסוק בקימות ככלל בתנועות , הוחלט במשרד להגנת הסביבה לתמוך בתנועות הנוער בתוכנית סניפים ירוקים לשנת תשע"ז 2016-2017

התוכנית תומכת חינוכית, ערכית וכספית בפיתוח הסניפים הירוקים, מופעלת על ידי המשרד להגנת הסביבה, משרד החינוך ומועצת תנועות הנוער.

בכל תנועה הלוקחת חלק בתוכנית, רכז, שאמון על פיתוח התחום בתנועה, שותף בפורום העשרה, לימוד ושיתוף עמיתים במועצת תנועות הנוער.

לקראת שנת הפעילות תשע"ז, 2016-2017, אנו מציעים לתנועות המעוניינות , להגיש בקשה להכרה בסניפים ירוקים חדשים וסניפים ירוקים ממשיכים.

**סה"כ יתמוך אגף חינוך וקהילה במשרד להגנת הסביבה, דרך תקנת תנועות הנוער, בסכום של 800.000 ₪ על פי החלוקה הבאה:**

**62 סניפים חדשים בסכום של 10,000 ₪ כל אחד**. סניפים אלו יחולקו באופן יחסי על פי גודל התנועות (צופים, נוער עובד ובני עקיבא – 10 סניפים כל אחת, התנועה הדרוזית והשומר הצעיר 4 סניפים כל אחת, האיחוד החקלאי, המכבי הצעיר, המחנות העולים, עזרא, אריאל, הנוער הלאומי- בית"ר, הצופים הערבים והדרוזים, היכלי עונג - 3 סניפים כל אחת. במידה ויהיו תנועות שלא יגישו בקשות או הסניפים לא יעמדו בקריטריונים, תועבר ההקצאה לתנועות אחרות.)

**33 סניפים ממשיכים בסכום של 5,000 ₪ כל אחד**, על פי תפקודם והישגיהם ללא קשר לגודל התנועה.

נציגי תנועות הנוער יוזמנו להציג את הבקשות על פי הקריטריונים המוצגים בהמשך, בפני ועדת היגוי משותפת למשרד הגנת הסביבה, משרד החינוך ומועצת תנועות הנוער ב 28/9 וב 29/9 במשרדי מועצת תנועות הנוער ברמת אפעל . זמני הצגת הבקשות לכל אחת מהתנועות יפורסמו בהקדם.

\*\*אנו מבקשים להדגיש כי תשובות סופיות לגבי הסניפים שיאושרו כסניפים ירוקים לשנת תשע"ז יתקבלו במהלך אוקטובר 2016 ויאושרו סופית רק לאחר הגשת מצגות סיכום של סניפים ירוקים של תשע"ו 2015-2016 כפי שסוכם.

\*בכל שאלה ובקשה ניתן לפנות לשלומית רונן במת"ן או לזיוית לינדר מהמשרד להגנת הסביבה, המנחה ומלווה את התוכנית.

\*תנועה המגישה בקשה תמנה רכז תנועתי לנושא, לקידום וליווי הסניפים הירוקים בתנועה. הרכז יהיה אחראי לקשר ודיווח לוועדה המלווה את התוכנית ויידרש להגיע למפגשי ליווי, לימוד והעשרה במסגרת ועדת הגנת הסביבה במת"ן.

תנועה המעוניינת לקיים מערך הכשרה מקצועי לבעלי תפקידים, רלוונטיים לקידום הטמעת הנושא בסניפים ובתנועה , תוכל לייעד חלק מהתקציב המיועד לסניפים הירוקים, אך לא יותר מ 3,000 ₪ מכל סניף, לצורך ביצוע הכשרה מתמשכת.

תוכנית ההכשרה תועבר לאישור ועדת ההיגוי ותוגש בעת הצגת התוכנית התנועתית. התנועה תציג את עיקרי תוכנית ההכשרה, היקף התוכנית ,הגורם המקצועי המלווה ותקציב משוער.

את 2ימי העיון לכלל רכזי הסניפים הירוקים , יארחו גם השנה שתי תנועות.

**קריטריונים להגשת סניף ירוק**

**מוצגים בזאת הקריטריונים להסמכת "סניף ירוק" של תנועת נוער כפי שנקבעו על ידי ועדה משותפת למשרד הגנת הסביבה , משרד החינוך ומועצת תנועות הנוער**.

1. **קיום ועדה ירוקה /ועדת איכות סביבה** **-חובה**
2. **אורח חיים מקיים** - (**חובה לקיים לפחות 3 קריטריונים מתוך סעיף זה**)
3. הקמת פינת הפרדת פסולת כולל כתיבה והטמעה של נוהל פינוי ומיון פסולת.
4. הנהגת שימוש חוזר בחומרים – השימוש החוזר יהיה בחומרים שנעשה בהם שימוש בעבר ובתנאי "שהמוצר החדש" (הדבר שמייצרים מהחומרים בשימוש חוזר) יהיה מוצר הנדרש לשימוש במסגרת הפעילות של התנועה
5. ביצוע פעולות לעידוד השימוש במוצרים יד שניה
6. יוזמות לחסכון במשאבים
7. סניף נקי ואסתטי
8. נראות העשייה הירוקה
9. **ידע ומודעות - חובה**
10. שילוב ערך בתחום סביבה וקיימות עם אחד מערכי התנועה בפעילויות / במפעלים (טיולים/מחנות)
11. הכשרה ולימוד הנושא בסניף .
12. כתיבת אמנה סביבתית סניפית מחייבת – רשות.
13. **קידום אזרחות פעילה המובילה לשינוי בקהילה - (חובה לקיים לפחות קריטריון אחד מתוך סעיף זה)**
14. ביצוע פעולות להנחלת ערכי סביבה וקיימות בקהילה.
15. אקטיביזם למען איכות הסביבה .
16. שיתופי פעולה עם גופים ירוקים.